**Τα μέτρα τα οποία θα ισχύσουν για την αποφυγή διάδοσης του κορωνοϊού COVID-19 το νέο διδακτικό έτος στα σχολεία.**

Σύμφωνα με τη νέα κοινή Υπουργική Απόφαση, **η οποία ορίζει τα μέτρα,  τα οποία θα ισχύσουν μέχρι 30 Ιουνίου του 2023, για την αποφυγή  διάδοσης του κορωνοϊού COVID-19 για τη λειτουργία των σχολικών μονάδων  ισχύουν τα εξής:**

* Παραμένει προαιρετική η χρήση προστατευτικής μάσκας.
* Ως γενική οδηγία, όταν ένα παιδί εμφανίσει συμπτώματα παραμένει σπίτι (όπως ισχύει με κάθε περίπτωση ίωσης ή λοίμωξης).
* **Συστήνεται η διενέργεια αυτοδιαγνωστικού ελέγχου (self test) σε περίπτωση συμπτωμάτων.**
* **Σε περίπτωση θετικού κρούσματος**, **παραμονή σε απομόνωση επί πέντε ημέρες τουλάχιστον και αποφυγή επαφής με άλλα άτομα.**  Ως ημέρα 0 θεωρείται η ημέρα λήψης της θετικής εργαστηριακής διάγνωσης. Ο/Η μαθητής/τρια μπορεί να επιστρέψει στο σχολείο μετά την παρέλευση πέντε (5) ημερών απομόνωσης, εάν δεν υπάρχουν συμπτώματα ή τα συμπτώματα μετά το πενθήμερο βελτιώνονται με πλήρη υποχώρηση του πυρετού για ένα 24ωρο χωρίς την χρήση αντιπυρετικών. Αν ο πυρετός επιμένει συστήνεται η παράταση της απομόνωσης στο σπίτι μέχρι την πλήρη υποχώρηση του πυρετού.
* **Επιστροφή στο σχολείο με υποχρεωτική χρήση μάσκας υψηλής αναπνευστικής προστασίας (Ν95 ή ΚΝ95 ή FFP2) ή διπλής μάσκας για τουλάχιστον άλλες πέντε ημέρες από την λήξη της απομόνωσης.**

 Σας καλούμε να συνεργαστούμε με υπευθυνότητα ώστε να πετύχουμε να έχουμε μια αρμονική εκπαιδευτική διαδικασία όλη τη νέα σχολική χρονιά!

Σας ευχαριστούμε!

Ο Σύλλογος Διδασκόντων του 10ου Νηπιαγωγείου Ρόδου